Diari Oficial de la Generalitat Valenciana


Sumari del DOGV 6300, del 30-06-2010 (2010/7008)

Aprovació del projecte d'urbanització del sector S4 i del projecte de rotonda en PK 1+600 de la CV-159.
-------------------------------------------------------------------------------------------------------

### Dades del document

Número de DOGV
:   6300

Data del DOGV
:   30-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7008


Data del document
:   08-06-2010

Organisme emissor
:   Ajuntament de Cabanes

Tipus de document
:   Anunci

Descriptors 

:   * Cabanes
    * pla d'urbanisme
    * administració local

Aprovació del projecte d'urbanització del sector S4 i del projecte de rotonda en PK 1+600 de la CV-159. [2010/7008]  
La Junta de Govern de l'Ajuntament de cabanes, en sessió celebrada el dia 3 de juny de 2010, va adoptar el següent acord, i es fa públic de conformitat amb allò que s'ha regulat en l'article 152 de la Llei 16/2005, de 30 de desembre, de la Generalitat, Urbanística Valenciana i l'article 346 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística: projecte urbanització pla parcial S4.   
L'Agrupació d'Interés Urbanístic Horts va presentar, el 8 de febrer de 2006, el projecte d'urbanització del sector S4, i es va iniciar la seua tramitació i exposició al públic mitjançant un acord de la Junta de Govern d'este Ajuntament, adoptat en sessió celebrada el 25 de maig de 2006; hi consten els següents tràmits, actuacions i informes tècnics:  
Primer. En el període d'exposició al públic es van efectuar els tràmits i es van sol·licitar els informes, que a continuació s'esmenten:   
- Exposició al públic, per mitjà de la publicació dels pertinents edictes en el diari Mediterráneo (7 de juny de 2006), Diari Oficial de la Comunitat Valenciana núm. 5291, de 29.06.2006 i amb la mateixa data al tauler d'edictes d'este Ajuntament.   
 - Es va notificar aquest tràmit als que figuren com a propietaris de terrenys i de drets, així com a les següents empreses encarregades dels subministraments bàsics: Fomento Agrícola Castellonense SA, Iberdrola Distribución Eléctrica SAU, Companyia Telefónica, Entitat de Sanejament. Tot això a fi que durant el termini d'un mes manifestaren el que estimaren oportú i emeteren els pertinents informes en relació a tals subministraments.  
- Es va sol·licitar informe al Servici de Carreteres de la Diputació Provincial, al ser confrontant i afectar els accessos a la carretera CV-159; amb posterioritat es va aportar projecte de rotonda en PK 1+600 de la CV-159. Nou accés al sector S4.  
- En el tràmit d'exposició al públic els particulars no van presentar al·legacions o reclamacions pels interessats  
Segon. En contestació a les dites peticions s'han rebut els informes següents:  
- Fomento Agrícola Castellonense trasllada, amb data 14 de juny de 2006, informe en què adjunta plec d'especificacions tècniques i condicions per a efectuar el subministrament d'aigua potable.   
- Per Telefónica, amb data 30 de juny de 2006, es rep escrit en què adjunta estudi orientatiu de la instal·lació subterrània a realitzar, així com la necessitat de subscriure un acord de col·laboració entre el promotor i Telefónica.   
 - Per la Diputació Provincial, amb data 27 d'abril de 2009, es rep informe favorable a la construcció de la rotonda en la carretera CV-159, establint els següents condicionants:  
1. El camí que connectarà un vial de la urbanització amb la via pecuària, segons es mostra en el pla núm. 15, es construirà abans d'iniciar les obres, i una vegada estiga construït i amb el vistiplau dels servicis tècnics de carreteres de la Diputació Provincial, es podrà començar la resta de les obres de la rotonda, però mai abans. 2. Una vegada construït el camí que connecta la via pecuària amb els vials de la urbanització i una vegada construïda també la rotonda, es col·locaran els impediments que es mostren en el projecte, perquè es puga accedir amb vehicles a la carretera pel camí de la Ratlla. 3. En el perímetre de la superfície amb ratllat zebrat que canalitza el trànsit del sector S4, segons pla núm. 4, ha d'instal·lar-se element de senyalització que impedisquen físicament els girs a l'esquerra. 4. Serà necessària la construcció d'un sistema de drenatge, segons les instal·lacions dels tècnics de carreteres de la Diputació Provincial, amb canalització subterrània en el sector S4, de manera que estiga assegurada en tot moment la circulació de vehicles per a la carretera CV-159 i que l'aigua de pluja no puga fluir des del sector S4 cap a la carretera, incloses situacions excepcionals de mal funcionament dels albellons.   
- L'Entitat de Sanejament va establir com a cost per l'autorització dels drets de connexió de la xarxa de sanejament al sistema de depuració la quantia de 339.664 €.  
Tercer. Independentment de tals informes i condicions d'execució, durant el període de tramitació per l'Ajuntament s'han adoptat acords que incidixen en l'execució del projecte d'urbanització del sector S4.  
- Aprovació, el 20 de juliol de 2006, de l'ordenança reguladora del cànon d'urbanització que s'establix per a la millora i adequació de les infraestructures de la xarxa de distribució d'aigua potable que beneficia distints sectors del terme municipal de Cabanes, en què es determina que el sector S4 està obligat al pagament de la quantia de 75.898,26 € (actualitzables segons fórmula polinòmica aprovada) per l'execució anticipada de les infraestructures d'aigua potable.   
- Assumir, a càrrec de l'actuació, els costos derivats de la contractació per este Ajuntament de l'assistència tècnica externa per a l'execució dels treballs de consultoria i assistència per a supervisió i assegurament de la qualitat de l'execució dels projectes d'urbanització. Assistència tècnica que es considera necessària contractar (amb la tramitació prèvia de l'expedient segons allò que s'ha regulat en la Llei 30/2007 de Contractes del Sector Públic) perquè l'Ajuntament puga adoptar els acords per a la gestió i desenvolupament del sòl, ja que no es disposa de mitjans tècnics propis suficients que permeten efectuar un correcte seguiment de les obres en execució. El cost de la dita assistència serà com a màxim l'1% del pressupost d'execució material dels projectes d'urbanització i que com a mínim desenvoluparà les funcions següents: verificar la satisfacció en l'obra de les especificacions de qualitat del projecte, el cost i termini d'execució corresponents, així com d'altres condicions contractuals. Implantar un pla de mostratge degudament elaborat que permeta realitzar l'adequat control. Plasmar la labor a realitzar en la redacció dels informes necessaris.   
Quart. Pels servicis tècnics municipals s'han emés informes favorables a l'aprovació del projecte d'urbanització, en què fan constar:  
- Que la documentació continguda en el projecte d'urbanització es considera completa i suficient segons l'article 152 i 156 de la Llei 16/2005, de 30 de desembre, Urbanística Valenciana i l'article 350 del ROGTU que la desenvolupa i regula el contingut mínim dels projectes d'urbanització, així com de la resta de normativa aplicable.  
- Que segons la documentació aportada l'obra és compatible amb el planejament vigent i s'ajusta al compliment de les normatives indicades en els punts anteriors.   
- El pressupost del projecte d'urbanització no es correspon amb l'aportat en la proposició juridicoeconòmica i en l'avantprojecte d'urbanització del programa, i és superior en més del 20% respecte de les quanties expressades en les dites propostes inicials. No obstant això, el present programa ha sigut tramitat de conformitat amb allò que s'ha regulat en la Llei 6/1994 Reguladora de l'Activitat Urbanística, i així l'alternativa tècnica es perfecciona amb la tramitació i aprovació del projecte d'urbanització.  
- En la mesura que s'han adoptat solucions diferents de les descrites en l'estudi d'inundabilitat que acompanya el projecte d'urbanització i independentment dels càlculs justificatius que acompanyen la memòria, haurà d'aportar-se certificat subscrit per tècnic competent i visat per col·legi professional justificatiu del compliment de les condicions exigibles al sector en matèria d'inundabilitat.   
- En el cas que les obres d'urbanització afecten propietats particulars situades fora de l'àmbit del programa o incidisquen sobre infraestructures territorials o ambientals, prèviament a l'inici de les obres d'urbanització haurà d'obtindre's la corresponent autorització.   
 - Els projectes d'infraestructura elèctrica del sector S-4, a saber línia subterrània de mitjana tensió, centre de transformació de 630 kv i línia subterrània de baixa tensió s'adapten a la normativa vigent.   
- El projecte d'instal·lació elèctrica de baixa tensió per a l'enllumenat públic s'ajusta al compliment de la normativa que li és d'aplicació. S'indica que les làmpades de VSAP que apareixen en el projecte hauran de ser substituïdes per làmpades d'inducció.   
 - La tramitació del projecte es considera correcta i d'acord amb allò que s'ha regulat en l'article 155 de la Llei 16/2005, Urbanística Valenciana, i article 351 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística.   
Per tot això i per unanimitat dels assistents a la present sessió s'acorda:   
Primer. Aprovar el projecte d'urbanització del sector S4 amb un pressupost per contracta de 3.209.683,95 €; ha de complir tots els condicionants fixats en els informes tècnics emesos i que s'han detallat en la part expositiva de la present resolució.   
Segon. Aprovar el projecte de rotonda en PK 1+600 de la CV-159. Nou accés del sector, amb un cost de 435.267,95 €.  
Tercer. Amb caràcter complementari a tals costos, igualment han d'incorporar-se com a obligacions amb càrrec de l'actuació, els següents convenis, cànons d'obres que han sigut anticipades o diferides, assistència tècnica externa i drets de connexió:  
 - Adquisició, si és el cas, dels terrenys necessaris per a la construcció de la rotonda d'accés.   
 - Cànon de l'Entitat de Sanejament, per connexió de la xarxa de clavegueram a l'EPSAR, per un import de 339.664 €.  
 - Conveni per a dotar el S4 de subministrament elèctric, per un import de 148.484,76 €.  
 - Cànon d'urbanització per una quantia de 75.898,26 € i en els termes que s'establixen en l'ordenança reguladora aprovada per a la millora i adequació de les infraestructures de la xarxa de distribució d'aigua potable que beneficia distints sectors del terme municipal.  
 - Els treballs de consultoria i assistència per a supervisió i assegurament de la qualitat de l'execució dels projectes d'urbanització, fins a un import màxim de l'1% del pressupost d'execució material dels projectes d'urbanització, amb la contractació prèvia municipal en els termes de la vigent Llei de Contractes del Sector Públic.   
Quart. Deuran subscriure's els pertinents convenis amb les companyies encarregades del subministrament elèctric, telefònic, etc. i ajustar, si és el cas, les obres als requisits que puguen fixar-se a fi d'assegurar la correcta prestació d'estos.   
Cabanes, 8 de juny de 2010.- L'alcalde: Artemio Siurana Gauchia.